Sri Lanka skok Aussies in T20-stryd | Netwerk24
Sri Lanka skok Aussies in T20-stryd
17 Februarie 2017 16:07
Sri Lanka se T20-krieketspan is in die wolke nadat hy Vrydag in Melbourne Australië in die eerste van drie T20-wedstryde met vyf paaltjies geklop het.Asela Gunaratne op pad na sy honderdtal in die onlangse vyfde en laaste eendagwedstryd teen Suid-Afrika. Hy was Vrydag in Melbourne weer Sri Lanka se held in die eerste T20-wedstryd teen Australië. Foto: ReutersNadat Australië 168/6 in sy kolfbeurt behaal het, het Sri Lanka se Chamara Kapugedera, wat nie saam met die toerspan in Suid-Afrika was nie, die wenlopies van die laaste bal af geslaan nadat die toerspan ses lopies in die laaste boulbeurt moes aanteken om te wen.Australië se beste kolwer was Aaron Finch met 43 (34 b, 2x4, 2x6). Lasith Malinga het sy terugkeer met 2/29 gevier.Sri Lanka, danksy Asela Gunaratne met 52 (37 b, 7x4) en Dilshan Munaweera met 44 (29 b, 6x4) het 172/5 in sy kolfbeurt aangeteken. Ashton Turner (2/12) en Adam Zampa (2/26) was die Aussies se beste boulers.“Ons het Suid-Afrika en Australië – een van die beste spanne in die wêreld – geklop en dis ’n lekker gevoel,” het Sri Lanka se kaptein Upul Tharanga, aan ESPNcricinfo.com gesê.Die tweede T20-wedstryd vind Sondag in Geelong plaas en die derde op 22 Februarie in Adelaide. – Sportredaksie